Source: http://muhaz.org/articolul-2-al-conventiei-europene-a-drepturilor-omului.html
Timestamp: 2019-04-21 20:35:14+00:00
Document Index: 40703309

Matched Legal Cases: ['Articolul 2', 'Articolul 2', 'Articolul 3', 'Articolul 8', 'Articolul 5', 'Articolul 5', 'Articolul 2', 'Articolul 2']

Articolul 2 al Conventiei Europene a Drepturilor Omului
Yüklə 305.86 Kb.
ölçüsü 305.86 Kb.
pentru avocaţi şi organizaţii neguvernamentale
Despre Convenţia Europeană a Drepturilor Omului şi drepturile persoanelor cu
probleme de sănătate mintală şi/sau
Cu sprijinul Consiliului Europei
Opiniile exprimate în acest document sunt cele ale autorilor şi nu reflectă în mod necesar opinia Consiliului Europei. Acest document nu trebuie văzut ca impunând instrumentelor judiciale
menţionate în cuprinsul lui orice fel de interpretare oficială, capabilă să impună obligaţii
legale guvernelor Statelor membre, organelor Consiliului Europei sau oricărui alt organ
instituit în virtutea Convenţiei Europene a Drepturilor Omului.
Materiale pentru avocaţi şi organizaţii neguvernamentale Training seminar din 2002
“…aspiraţia la libertate, egalitate şi demnitate constituie natura inerentă a tuturor fiinţelor umane, şi toate persoanele au dreptul egal la atingerea acestora.”
Înălţimea Sa Dalai Lama, New York, Aprilie 1994
Introducere……………………………………………………………………………..4
MDAC…………………………………………………………………………………5
Definiţii………………………………………………………………………………..6
Articolul 2 al Convenţiei………………………………………………………………7
Articolul 3 al Convenţiei……………………………………………………………..14
CPT-ul……………………………………………………………………………......21
Articolul 8 al Convenţiei…………………………………………………………..…27
Articolul 5 al Convenţiei………………………………………………………….….32
Tutela……………………………………………………………………………...….43
ANEXA 1 – CPT……………………………………………………………………..46
ANEXA 2 – “Principiile MI”…………………………………………………...……56
Material pentru avocaţi şi organizaţii neguvernamentale Training seminar din 2002
Acest training material a fost întocmit pentru avocaţi şi organizaţii neguvernamentale care participă la seminariile organizate în anul 2002 de Mental Disability Advocacy Center (MDAC) şi organizaţiile neguvernamentale partenere. Seminariile sunt sprijinite de Consiliul Europei şi de diferite Ambasade Britanice. MDAC este recunoscător următoarelor organizaţii neguvernamentale pentru ajutorul acordat în organizarea seminariilor:
Centrul Ceh pentru Dezvoltarea Sistemului de Îngrijire a Sănătăţii Mintale, Praga
Comitetul Helsinki din Slovacia, Bratislava
Forumul de Interes pentru Sănătate Mintală din Ungaria, Budapesta
Centrul pentru Studiul Drepturilor Omului şi Studiul Etniilor din Lativa, Riga
Iniţiativa de Psihiatrie Viltis şi Geneva din Vilnius
Fundaţia Helsinki pentru Drepturile Omului din Varşovia
Liga Română pentru Sănătate Mintală, Bucureşti
Biroul Estonian pentru Servicii Juridice, Tallinn
Comitetul Helsinki din Bulgaria, Sofia
Mir Srece, Ljubljana
Materialele intenţionează să ofere indicaţii pentru modul de implementare a Convenţiei Europene a Drepturilor Omului şi pentru problemele din Europa Centrală şi de Est, legate de persoanele cu tulburări mintale. Materialele nu intenţionează să constituie un ghid complet al funcţionării sistemului de îngrijire a persoanelor cu tulburări mintale din regiune sau un ghid pentru implementarea Convenţiei Europene a Drepturilor Omului. În cazurile individuale vă rugăm să apelaţi la ajutorul avocaţilor. Mental Disability Advocacy Center este dornic să ofere indicaţii şi ajutor pentru avocaţi şi organizaţii neguvernamentale care reprezintă interesele persoanelor cu tulburări mintale.
Materialele au fost întocmite de către Oliver Lewis (Director juridic, MDAC) şi de Oliver Thorold (Avocat, Doughty Street Chambers, London) în mai 2002.
Mental Disability Advocacy Center (MDAC) este o organizaţie neguvernamentală care funcţionează în primul rând în Europa Centrală şi de Est, în Fosta Uniune Sovietică şi în Mongolia. MDAC promovează avocatură judicială sau alte forme de avocatură pentru drepturile umane şi civile ale persoanelor cu tulburări mintale şi/sau tulburări de dezvoltare. Scopul MDAC-ului este îmbunătăţirea calităţii vieţilor acestor persoane, prin promovarea unor politici publice care sprijină integrarea în comunitate, auto-determinarea şi ajutorul persoanelor cu tulburări mintale şi familiilor lor.
Activităţile actuale ale MDAC includ următoarele:
Training pentru organizaţii neguvernamentale, avocaţi şi alţi specialişti, privind modul de aplicare a dreptului internaţional cu scopul de a aduce schimbări sociale pozitive în sistemul de îngrijire a persoanelor cu tulburări mintale;
Training pentru organizaţii neguvernamentale privind monitorizarea implementării drepturilor umane în instituţiile de psihiatrie şi de îngrijire;
Oferirea unor granturi pentru reprezentare legală avocaţilor care se ocupă de cazuri de interes comun în domeniul dreptului persoanelor cu tulburări mintale;
Oferire de suport şi ajutor tehnic avocaţilor care se ocupă de cazuri privind drepturile umane ale persoanelor cu tulburări mintale, în tribunale naţionale şi internaţionale;
Întocmirea unor rapoarte referitoare la abuzuri legate de drepturile omului în regiune
Asigurarea accesului avocaţilor şi activiştilor la informaţii cuprinzătoare, expuse pe pagina web a organizaţiei, inclusiv rezumatele cazurilor-cheie, hotărâte de Curtea Europeană a Drepturilor Omului, privind persoanele cu tulburări mintale.
Oktober 6. Utca 12
Telefon: (+361) 441 4410
Fax: (+361) 441 4411
Internet: www.mdac.info
Copyright Mental Disability Advocacy Center, 2002
Într-un domeniu plin de cuvinte şi expresii stigmatizante (atât în limba engleză cât şi în alte limbi), vom oferi definiţii pentru câţiva termeni utilizaţi în tot cuprinsul acestui material, care formează şi vocabularul seminariilor.
Vom folosi termenul-umbrelă de tulburare mintală. În această categorie vom include persoanele cu probleme de sănătate mintală (persoanele cu diagnosticul de “boală mintală”, cum ar fi tulburarea afectivă bipolară, depresia sau schizofrenia), precum şi persoanele cu tulburări de dezvoltare (în alte regiuni se folosesc şi noţiunile de “tulburări de învăţare”, “dificultăţi de învăţare”, “tulburare intelectuală”, termenul demodat de “handicap mintal” sau cel de “retardare mintală”, deosebit de stigmatizant). Prin tulburare de dezvoltare înţelegem o stare care persistă de-a lungul vieţii întregi a unei persoane şi care-i influenţează dezvoltarea intelectuală, socială şi emoţională. Includem în termenul de tulburări mintale şi persoanele cu diagnosticul de tulburări de personalitate.
În noţiunea de “instituţie de psihiatrie” includem spitalele de psihiatrie, spitalele experimentale cu securitate sporită şi instituţiile de internare îndelungată pentru persoane cu tulburări mintale– cunoscute în Europa Centrală şi de Est în general sub denumirea de “instituţii de îngrijire” şi “centre de recuperare şi reintegrare socială” (social care homes).
Vom folosi termenul de “rezident” cu privire la persoanele care sunt internate în instituţiile de psihiatrie. Vom utiliza de asemenea noţiunea de “pacient”, termenul cel mai des apărut în deciziile Curţii Europene a Drepturilor Omului, dar prin folosirea acestui termen nu intenţionăm neapărat să promovăm modelul medical din psihiatrie.
Atunci când ne referim la Convenţia Europeană a Drepturilor Omului vom folosi, în silă, expresia de “alienat mintal”, pentru că acesta este termenul utilizat în Articolul 5 al Convenţiei. Recunoaştem că acest termen este deosebit de stigmatizant, dar trebuie să avem în vedere că Convenţia a fost adoptată cu mai mult de 50 de ani în urmă.
Vom folosi de asemenea termenii de “beneficiar” sau “fost beneficiar” al serviciilor de psihiatrie.
Articolul 2 al Convenţiei Europene a Drepturilor Omului
Articolul 2 al Convenţiei Europene a Drepturilor Omului enunţă:
Dreptul la viaţă al oricărei persoane este protejat prin lege. Moartea nu poate fi cauzată cuiva în mod intenţionat, decât în executarea unei sentinţe capitale pronunţate de un tribunal, în cazul în care infracţiunea este sancţionată cu această pedeapsă prin lege.
Moartea nu este considerată ca fiind cauzată prin încălcarea acestui articol în cazurile în care aceasta ar rezulta dintr-o recurgere absolut necesară la forţă:
pentru a asigura apărarea oricărei persoane împotriva violenţei ilegale;
pentru a efectua o arestare legală sau pentru a împiedica evadarea unei perosane legal reţinute;
pentru a reprima, conform legii, tulburări violente sau o insurecţie.